CELEX: 32013D0224
Language: lv
Date: 2013-05-17 00:00:00
Title: 2013/224/ES: Komisijas Īstenošanas lēmums ( 2013. gada 17. maijs ), ar ko laboratorijai Horvātijā atļauj veikt seroloģiskos testus trakumsērgas vakcīnu efektivitātes pārraudzīšanai (izziņots ar dokumenta numuru C(2013) 2783)  Dokuments attiecas uz EEZ

22.5.2013   
            
            
               LV
            
            
               Eiropas Savienības Oficiālais Vēstnesis
            
            
               L 135/21
            
         KOMISIJAS ĪSTENOŠANAS LĒMUMS
   (2013. gada 17. maijs),
   ar ko laboratorijai Horvātijā atļauj veikt seroloģiskos testus trakumsērgas vakcīnu efektivitātes pārraudzīšanai
   (izziņots ar dokumenta numuru C(2013) 2783)
   (Dokuments attiecas uz EEZ)
   (2013/224/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 20. marta Lēmumu 2000/258/EK, ar ko tiek izraudzīta īpaša iestāde, kas atbildīga par tādu kritēriju noteikšanu, kas vajadzīgi, lai standartizētu seroloģiskos testus trakumsērgas vakcīnu efektivitātes pārraudzīšanai (1), un jo īpaši tā 3. panta 2. punktu,
   tā kā:
   
               (1)
            
            
               Ar Lēmumu 2000/258/EK iestāde Agence française de sécurité sanitaire des aliments (AFSSA) Nansī Francijā (kopš 2010. gada 1. jūlija iekļauta Agence nationale de sécurité sanitaire de l’alimentation, de l’environnement et du travail, ANSES) ir izraudzīta par īpašo iestādi, kas atbildīga par tādu kritēriju noteikšanu, kas vajadzīgi seroloģisko testu standartizācijai, lai pārraudzītu trakumsērgas vakcīnu efektivitāti.
            
         
               (2)
            
            
               Minētajā lēmumā paredzēts, ka ANSES ir jādokumentē to laboratoriju novērtējums trešās valstīs, kuras pieteikušās veikt seroloģiskos testus trakumsērgas vakcīnu efektivitātes pārraudzīšanai.
            
         
               (3)
            
            
               Pieņemot Komisijas 2012. gada 11. jūnija Īstenošanas lēmumu 2012/304/ES, ar ko laboratorijām Horvātijā un Meksikā atļauj veikt seroloģiskos testus trakumsērgas vakcīnu efektivitātes pārraudzīšanai (2), Komisija atļāva Horvātijas Veterinārijas institūta Trakumsērgas un vispārīgās virusoloģijas laboratorijā veikt seroloģiskos testus trakumsērgas vakcīnu efektivitātes pārraudzīšanai attiecībā uz suņiem, kaķiem un seskiem.
            
         
               (4)
            
            
               Pēc ANSES2012. gada 3. septembra negatīvā novērtējuma ziņojuma šai laboratorijai izsniegtā atļauja tika atsaukta saskaņā ar Komisijas 2010. gada 9. augusta Lēmumu 2010/436/ES, ar ko īsteno Padomes Lēmumu 2000/258/EK attiecībā uz kvalifikācijas pārbaudēm, lai saglabātu atļaujas laboratorijām veikt seroloģiskos testus trakumsērgas vakcīnu efektivitātes pārraudzīšanai (3).
            
         
               (5)
            
            
               Lai Horvātijas Veterinārijas institūta Trakumsērgas un vispārīgās virusoloģijas laboratorija saņemtu jaunu atļauju, Horvātijas kompetentā iestāde ir iesniegusi pieteikumu, kam ir pievienots ANSES2013. gada 15. februāra labvēlīgs minētās laboratorijas novērtējuma ziņojums.
            
         
               (6)
            
            
               Horvātijas kompetentā iestāde arī ir oficiāli informējusi Komisiju, ka ir mainījies tās laboratorijas nosaukums.
            
         
               (7)
            
            
               Tādēļ šai laboratorijai jādod atļauja veikt seroloģiskos testus, lai pārraudzītu trakumsērgas vakcīnu efektivitāti attiecībā uz suņiem, kaķiem un seskiem.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Saskaņā ar Lēmuma 2000/258/EK 3. panta 2. punktu šādā laboratorijā ļauj veikt seroloģiskos testus, lai pārraudzītu trakumsērgas vakcīnu efektivitāti attiecībā uz suņiem, kaķiem un seskiem:
   
               Horvātijas Veterinārijas institūta Trakumsērgas laboratorija (Horvātijas valsts trakumsērgas references laboratorija)
            
         
               Savska cesta 143
            
         
               10000 Zagreb
            
         
               Croatia
            
         2. pants
   Šo lēmumu piemēro no 2013. gada 1. jūnija.
   3. pants
   Šis lēmums ir adresēts dalībvalstīm.
   
      Briselē, 2013. gada 17. maijā
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 79, 30.3.2000., 40. lpp.
   
      (2)  OV L 152, 13.6.2012., 50. lpp.
   
      (3)  OV L 209, 10.8.2010., 19. lpp.